
             REPUBLIKA HRVATSKA
KOPRIVNIČKO-KRIŽEVAČKA ŽUPANIJA
               OPĆINA NOVO VIRJE
Povjerenstvo za provedbu javnog natječaja
KLASA: 112-02/19-01/01
URBROJ: 2137/22-19-3
Novo Virje, 28. veljače 2019.

OBAVIJEST I UPUTE KANDIDATIMA
prijavljenim na javni natječaj za radno mjesto namještenika – komunalnog radnika u Jedinstveni upravni odjel Općine Novo Virje
U Narodnim novinama broj 23/19 od 8. ožujka 2019. godine objavljen je tekst javnog natječaja za prijam u službu namještenika – komunalnog radnika.
Služba se zasniva na neodređeno vrijeme u Jedinstvenom upravnom odjelu općine Novo Virje te se daju upute kako slijedi.
Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.
Radno vrijeme: od ponedjeljka do petka; 40 sati tjedno.
Opis poslova namještenika – komunalnog radnika
- održava čistoću javnih površina, održava javne zelene površine: parkove, dječja igrališta, 
  športska igrališta, košnja javnih zelenih površina, održavanje živica, nabava cvijeća,
- obavlja poslove čišćenja i održavanja groblja: košnja i čišćenje zelenih površina,
- brine o održavanju zgrada u vlasništvu općine i o njihovom inventaru,
- vodi brigu oko Društvenog doma (brine o čistoći i održavanju čistoće prostorija, održavanje zelenih površina i pristupnih puteva oko objekta, otklanjanje manjih kvarova na opremi, uređajima i instalacijama, predlaže općinskom načelniku nabavu materijala, rezervnih dijelova, izdavanje sale na korištenje,
- održavanje zelenih površina, inventara i opreme proračunskog korisnika dječjega vrtića,
- sudjeluje u poslovima održavanja nerazvrstanih cesta i to kod nasipavanja cesta šljunkom, čišćenja snijega, posipavanja kolnika solju, postavljanja prometne signalizacije,
-  izmjera i utvrđivanje granica postojećih grobova prije izrade okvira, spomenika i drugih sličnih radova te izmjera i određivanje granica pri formiranju novih grobnih mjesta i njihovo iskolčenje,
- pomaže u pripremi proslava ili drugih manifestacija koje organizira ili u kojima sudjeluje općina,
- vodi brigu o održavanju u ispravnom stanju i servisiranju sredstava za rad (kosilica, trimeri, ostali radni alati),
- vrši dostavu materijala za sjednice, poziva, obavijesti, rješenja, uplatnica i druge pošte,
- pomaže u obavljanju poslova vezano uz postavljanje i skidanje božićne rasvjete,
- brine o pražnjenju kontejnera sa groblja, te o redovitom pražnjenju zelenih otoka,
- obavlja i druge poslove iz djelokruga svoga rada, a koje mu povjeri pročelnik JUO ili općinski načelnik.

Podaci o plaći namještenika – komunalnog radnika:
Sukladno odredbama Zakona o plaćama u lokalnoj i područnoj (regionalnoj) samoupravi          (Narodne novine broj 28/10) plaću namještenika čini umnožak koeficijenta složenosti poslova radnog mjesta i osnovice za obračun plaća uvećan za 0,5 % za svaku navršenu godinu radnog staža.  Odlukom o koeficijentima za obračun plaće službenika i namještenika u Jedinstvenom upravnom odjelu Općine Novo Virje za radno mjesto komunalnog radnika propisan je koeficijent 0,674 dok je trenutna bruto osnovica 5.108,84 kuna.

Način obavljanja prethodne provjere znanja i sposobnosti kandidata:
Za kandidate prijavljene na javni natječaj koji su podnijeli pravodobne i uredne prijave te ispunjavaju formalne uvjete provesti će se postupak prethodne provjere znanja i sposobnosti koji obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.
Postupak testiranja i intervjua provesti će Povjerenstvo za provedbu javnog natječaja. O rezultatima testiranja i vremenu održavanja intervjua kandidati će biti obaviješteni.
Na pisanom testiranju nije dozvoljeno koristiti se literaturom i bilješkama, napuštati prostoriju, razgovarati sa ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
Intervju se provodi samo sa kandidatima koji su ostvarili najmanje 50% iz pisane provjere znanja i sposobnosti. Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju za rad na tim poslovima.
Kandidati koji će moći pristupiti intervjuu biti će o tome obaviješteni.
Nakon provedenog testiranja i razgovora, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova.
Područje testiranja te pravni i drugi izvori za pripremanje kandidata za testiranje za radno mjesto namještenika – komunalnog radnika:
· Ustav Republike Hrvatske (Narodne novine'' broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 05/14) i to: 
a) Članci od 71. do 87., 
b) Članci od 94. do 100.,
c) Članci od 107. do 114.

· Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17)

· Statut Općine Novo Virje ( Službeni glasnik Koprivničko-križevačke županije broj 6/13. i 3/18)

Postupak testiranja:
Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na javni natječaj. Nakon utvrđivanja identiteta i svojstva kandidata, kandidati će pristupiti testiranju iz navedenog područja.
Vrijeme trajanja testiranja: 60 minuta.
Obavijest o vremenu održavanja testiranja biti će objavljena najmanje 5 dana prije testiranja na web stranici Općine Novo Virje – www.novo-virje.hr.
Ostale upute:
Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.
Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

                                                                                 Povjerenstvo za provedbu javnog natječaja

